
ΤΕΥΧΟΣ ΔΕΥΤΕΡΟ 


Αρ. Φύλλου 453 


ΑΠΟΦΑΣΕΙΣ 

Αριθμ. 17730 _ 

Ρυθμίσεις ειδικότερων λεπτομερειών σχετικά 
με τη διενέργεια ελέγχου και τον τρόπο επιβο¬ 
λής προστίμου από τα αρμόδια ελεγκτικά όρ¬ 
γανα, κατά τη διαπίστωση της παράβασης σε 
εφαρμογή των διατάξεων του άρθρου 66 του 
ν. 4446/2016 (Α'240). 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κυρώθηκε με το 
άρθρο πρώτο του π.δ. 63/2005 (Α' 98) «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα». 

2. Το π.δ. 69/2015 (Α' 113) «Διορισμός του Αλεξίου Τσί- 
πρα του Παύλου, Αρχηγού του κόμματος «Συνασπισμός 
Ριζοσπαστικής Αριστερός» (ΣΥ.ΡΙΖ.Α.) ως Πρωθυπουρ¬ 
γού». 

3. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

4. Το π.δ. 123/2016 (Α'208) «Ανασύσταση και μετονο- 
μασία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης, ανασύσταση του Υπουρ¬ 
γείου Τουρισμού, σύσταση Υπουργείου Μεταναστευ- 
τικής Πολιτικής και Υπουργείου Ψηφιακής Πολιτικής, 
Τηλεπικοινωνιών και Ενημέρωσης, μετονομασία Υπουρ¬ 
γείων Εσωτερικών και Διοικητικής Ανασυγκρότησης, 
Οικονομίας, Ανάπτυξης και Τουρισμού και Υποδομών, 
Μεταφορών και Δικτύων». 

5. Το π.δ. 116/2014 (Α' 185) «Οργανισμός Υπουργείου 
Ανάπτυξης και Ανταγωνιστικότητας». 

6. Τη με αριθμ. 25288/6-3-2015 (ΒΊ 05) απόφαση «Διο¬ 
ρισμός του Γενικού Γραμματέα Εμπορίου και Προστασί¬ 
ας Καταναλωτή του Υπουργείου Οικονομίας Υποδομών 
Ναυτιλίας και Τουρισμού». 

7. Την αριθμ. 117036-17/11/2015 (Β'2490) υπουργική 
απόφαση «Μεταβίβαση του δικαιώματος υπογραφής 
«Με εντολή Υπουργού» στο Γενικό Γραμματέα Εμπορί¬ 
ου και Προστασίας Καταναλωτή, στους Προϊσταμένους 
των Γενικών Διευθύνσεων, Διευθύνσεων και Τμημάτων 
της Γενικής Γραμματείας Εμπορίου και Προστασίας Κα¬ 


ταναλωτή του Υπουργείου Οικονομίας, Ανάπτυξης και 
Τουρισμού». 

8. Τον ν. 4177/2013 «Κανόνες ρύθμισης της αγοράς 
προϊόντων και υπηρεσιών και άλλες διατάξεις», (Α' 173) 
και ιδίως τα άρθρα 3,4, 24 και 26. 

9. Την αριθμ. Α2-718/2014 υπουργική απόφαση «Κωδι¬ 
κοποίηση Κανόνων Διακίνησης και Εμπορίας Προϊόντων 
και Παροχής Υπηρεσιών (Κανόνες ΔΙ.Ε.Π.Π.Υ. - Β' 2090) 
και ιδίως τα άρθρα 138 και 139. 

10. Τον ν. 4446/2016 «Πτωχευτικός Κώδικας, Διοικητική 
Δικαιοσύνη, Τέλη - Παράβολα, Οικειοθελής αποκάλυψη 
φορολογητέας ύλης παρελθόντων ετών, Ηλεκτρονικές 
συναλλαγές, Τροποποιήσεις του ν. 4270/2014 και λοιπές 
διατάξεις» (Α' 240) και ιδίως το άρθρο 66 «Υποχρέωση 
ενημέρωσης καταναλωτή». 

11. Την ανάγκη ενημέρωσης του καταναλωτικού κοι¬ 
νού. 

12. Το γεγονός ότι από τις δαπάνες της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Υποχρεώσεις δικαιούχων πληρωμής 
οι οποίοι αποδέχονται κάρτες πληρωμών 

1. Δικαιούχοι πληρωμής, οι οποίοι αποδέχονται κάρτες 
πληρωμών ενημερώνουν τους καταναλωτές σχετικά με 
την αποδοχή καρτών και μέσων πληρωμής του συστή¬ 
ματος καρτών πληρωμής, σύμφωνα με την παράγραφο 
1 του άρθρου 66 του ν. 4446/2016 (Α' 240). 

2. Για την εφαρμογή της παραγράφου 1, οι δικαιούχοι 
πληρωμής υποχρεούνται να αναρτούν πινακίδα στο τα¬ 
μείο στην οποία αναγράφεται με ευδιάκριτα και κεφα¬ 
λαία γράμματα η ένδειξη: «Ο ΚΑΤΑΝΑΛΩΤΗΣ ΔΙΚΑΙΟΥΤΑΙ 
ΝΑ ΠΛΗΡΩΣΕΙ ΜΕΤΗ ΧΡΗΣΗ ΠΙΣΤΩΤΙΚΗΣ, ΧΡΕΩΣΤΙΚΗΣ 
Ή ΠΡΟΠΛΗΡΩΜΕΝΗΣ ΚΑΡΤΑΣ», «(ΖΟΝ51ΙΜΕΒ5 ΜΑΥ ΡΑΥ 
ΝΛ/ΙΤΗ ^ΒΕ^IΤ, ΩΕΒΙΤ ΟΒ ΡΒΕΡΑΙΩ ^ΑΒ^». Η ανωτέρω δι¬ 
ατύπωση μπορεί να υποκατασταθεί από οποιαδήποτε 
άλλη υπό τον όρο ότι πληροφορεί με σαφή τρόπο που 
δεν επιδέχεται παρερμηνείας σχετικά με την αποδοχή 
μέσων πληρωμής με κάρτα. 

3. Στην είσοδο του καταστήματος πρέπει να αναγρά¬ 
φονται με ευκρινή τρόπο τα συγκεκριμένα συστήματα 
καρτών πληρωμής τα οποία δέχεται κάθε επιχείρηση λια¬ 
νικής πώλησης ή παροχής υπηρεσιών. Ενδεικτικά, ανα- 
φέρονται τα εξής συστήματα καρτών πληρωμής νΐ5Α, 

ΜΑ5ΤΕΚ ^ΑΒ^, ΜΑΕ5ΤΒΟ, ΟΙΝΕΒ5, ΑΜΕΚΙΟΑΝ ΕΧΡΒΕ55, 
ΟΙ5(ΖΟ\/ΕΒ, ΙΙΝΙΟΝ ΡΑΥ. Η σχετική ενημέρωση μπορεί 
να παρέχεται είτε ολογράφως είτε με παραπομπή στο 
εμπορικό σήμα κάθε κάρτας (Παράρτημα I). 

Άρθρο 2 

Διαδικασία Ελέγχου 

1. Οι αρμόδιες υπηρεσίες συγκροτούν κλιμάκια ελέγ¬ 
χου αποτελούμενα τουλάχιστον από δύο υπαλλήλους. 

2. Τα κλιμάκια ελέγχου είναι εφοδιασμένα με τα ακό¬ 
λουθα έντυπα: 

α) «ΕΝΤΟΛΗ ΕΛΕΓΧΟΥ» 

β) «ΕΚΘΕΣΗ ΕΛΕΓΧΟΥ». 

3. Τα παραπάνω έντυπα ακολουθούν το πρότυπο όπως 
αυτό ορίζεται στο άρθρο 138 της υπουργικής απόφασης - 
718/2014 (Κανόνες ΔΙ.Ε.Π.Π.Υ. - Β'2090) όπως ισχύει, 
και συντάσσονται με τη διαδικασία του άρθρου 139 


της ως άνω υπουργικής απόφασης με αναφορά του 
ν. 4446/2016. 

Άρθρο 3 

Διαδικασία Επιβολής Προστίμων 

Τα πρόστιμα επιβάλλονται με απόφαση του Προϊστα¬ 
μένου της υπηρεσίας στην οποία υπάγονται τα ελεγκτικά 
όργανα που διαπίστωσαν την παράβαση. Τα ελεγκτικά 
όργανα υποχρεούνται να υποβάλουν εντός πέντε (5) 
εργάσιμων ημερών από την ημερομηνία διαπίστωσης 
τέλεσης της παράβασης τις σχετικές εκθέσεις στην Υπη¬ 
ρεσία τους. Η απόφαση επιβολής προστίμου εκδίδεται 
μέσα σε προθεσμία δεκαπέντε (15) εργάσιμων ημερών 
από την υποβολή της σχετικής έκθεσης, και αφού ζη¬ 
τηθεί ακρόαση του διοικούμενου κατά το άρθρο 6 του 
ν. 2690/1999 (Α' 45), και κοινοποιείται αμελλητί στον 
παραβάτη. 

Άρθρο 4 

Η απόφαση αυτή να δημοσιευθεί στην Εφημερίδα της Κυβερνήσεως και ισχύει από τη δημοσίευσή της. 

Αθήνα, 13 Φεβρουάριου 2017 
Ο Υπουργός 

ΔΗΜΟΣ ΠΑΠΑΔΗΜΗΤΡΙΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννΘβηΊ95ΐΘΓ.Θΐ@θΐ.9Γ 

